ISA

სალტე ISA(Industry standart architecture- ორეწუალე სტანდარტული არქიტექტურა) ბრელ წანაშ მალობას პერსონალური კომპიუტერეფიშ სტანდარტულ უნივერსალურ სალტეს წჷმარინუანდჷ.

 სალტე ISA-8 ბიტი
ISA სალტეშ მაართა სტანდარტი 8-ბიტამ ვერსიას წჷმარინუანს. თინა ხვალე IBM XT-86 მოდელიშ პერსონალურ კომპიუტერების ფხვადუნა. სალტე მუშენს პროცესორიშ დო სისტემური პლატაშ სიფშხირეს - 4,77 მჰც.    thumb|Isa1

 სალტე ISA-16 ბიტი
ISAსტანდარტიშ გეჸვენჯი გოვითარაფას 16-თანრიგა ISA (AT-BUS) სალტე წჷმარინუანს. AT-BUS სლოტი ჟირი ნორთიშე აკმიდგჷმუ. ართი ნორთი ზუსტას მეურე 8-ბიტამ ISA სლოტის, დო მაჟირა ნორთი მუნაჩემეფიშ/ოწურაფალი, ჭყვადუაშ დო შვენაშა მანგურო მენჭაფაშ (DMA) თი გეძინელი სიგნალეფიშო რე დორხველი, ნამუეფით ხვალე 16-თანრიგა კონტროლერეფიშით გჷმირინუაფუ. თერიგო, 16-ბიტამ ISA სლოტის შილებე მუჭოთ 8, თაშნეშიშე 16-თანრიგა კონტროლერეფიშ გერინაფა.

ISA სალტეს მუნაჩამუეფიშ გინოჩამა გეჸვენჯინერო მეურს. დუდმაართათ ოწურაფალი სალტეშა გინიჩამუ შვენაშ უჯრედის ვარა მიშაღალა-გიმოღალაშ პორტიშ ოწურაფუთ, დო თეშ გეჸვენჯო მუნაჩამუეფიშ სალტეშა გინიჩამუ მუნაჩემეფი. მუზმარენი ტაქტიშ დაყოვნებაშ გეჸვენჯო გიჩამუ დინოჭარაშ სტროფი (სინქროსიგნალი). თეჟამს უჩინებუ რე, იჭიშუ თუ ვარი მუნაჩამეფიშ დინოჭარუაქ. ათეშენი 16 თანრიგა ISA სალტეშ ომუშებელი სიხშირე დასაბაღო დაბალიე დო 8,33მჰც-ის აკმადგინანს, თიშენ  ნამუდა არძაშე ნელმა მონწყილობეფქჷთ "მაჭიშუან" მუნაჩამუეფიშ გოთირუა.
ISA სალტეეფიშ ჯინჯიერი გლახა მუშება დაბალი ნჭაფქმენდალა რე. intel 80386 დო intel 80486 პროცესორეფიშ ოპტიმალური სატაქტო სიხშირეთ მუშობაშ ჟამს ISA სალტეეფი ვა უნარღელჸონა მუნაჩამეფიშ თისალი სიჩქარათ გინოჩამას, მუჭოთით თინეფს ცენტრალური პროცესორი ამუშენს. თე ჟამს პროცესორი ირთებუ (ჯინაშ ციკლეფი). ათეშენი ოხვილურქ გინირთჷ ახალი, უმოს მაღალი ნჭაფქმენდალაშ მაღვენჯი სალტეეფიშ დამუშებაქ.

რესურსეფი ინტერნეტის

 www.pcisig.com
 http://www.quatech.com/support/comm-over-isa.php 
 http://en.wikipedia.org/wiki/ISA_slot